N. lorga: isteria Bisericii Romaneşti 

Eat&NlbX CtrplHllfM- EasfrtrtM 

VI. 



Biserica latina supt Stefan-cel-Mare. 



Si in alta tara romaneasca Ştefan ajunge, nu numai ctitor de biserica, dar si 
intemeietor de episcopie. La impacarea lui cu Matias Corvinul, in 1475, i se dăduseră 
"moşii de adăpost" in Ardeal: Cetatea-de-Balta pe Tarnave si, la Nord-Estul provinciei 
ardeleneşti, Ciceul. De aceasta se ţineau nu mai puţin de şaizeci de sate, si pentru dansele 
se aşezară călugări si un egumen la Vad, pe Someş, unde Ştefan făcu si o inalta biserica 
de piatra pe care o avem si pana astăzi. 

Pana atunci in Ardeal nu erau decât mai mult Vlădici rătăcitori, cari străbăteau 
tara hirotonisind preoţi si impartind antimise slavone sau greceşti. Astfel intalnim la 1456 
pe un Ioan, venit tocmai din Caffa Crimeii, unde, supt scutul Genovesilor, locuiau tot 
felul de neamuri, cu legile lor deosebite. Cârmuirea catolica a lui Ioan Hunyadi, care era 
sprijinit de vestitul călugăr Ioan de Capistrano, ii prinse si-1 trimese la Roma. Vlădica de 
Vad, hirotonisit la Suceava, veni indata după aceasta. Concurenta Grecului Marcu, care 
se aşeza la Feleac langa Cluj si-si făcu acolo o biserica gotica, nu era de temut, cu toate 
ca el isi lasă un urmaş episcopal, pe fiul preotului roman in casa căruia stătea si care din 
Danciu se făcu Daniil. Episcopii din Vad apar apoi cu numele lor, cum se va vedea, in 
vremea lui Petru Rares. 

Astfel Stefan-cel-Mare dăduse Moldovei organisarea definitiva a ierarhiei 
bisericeşti, liberarea de supt controlul Patriarhiilor răsăritene, in ale căror contribuţii 
vedem cum intra Domnia si, in sfârşit, clădiri de arta originala si potrivita, in fiecare oraş 
mai mare al terii si pe fiecare loc insemnat printr'o intamplare, trista sau glorioasa, in 
legătura cu desfăşurarea mai noua a principatului moldovenesc. 

In multele lui incurcaturi si greutăţi, el a făcut numai rare ori o politica religioasa 
provocata de interesele sale politice, care-1 puteau indrepta cate odată către Puterile 
catolice. Pe cutare Franciscan ardelean venit la el in tara cu pretenţii, spuindu-i ca 
Moldova fara ai lui s'ar fi pierdut de mult, el ii dădu afara ca sa se vadă in adevăr cum ii 
va fi lui fara dansii. Când, in 1476, bacalaureatul in decrete Petru de Insula merse la 
Roma pentru a cere ajutor de la Papa impotriva Turcilor cari ameninţau Moldova cu 
peirea, Sfanţul Scaun făcu din acest trimes, - de buna sama după chiar cererea lui, - un 
"episcop al Moldovei", atribuindu-i ca reşedinţa Baia. Neafland acolo destui credincioşi 
si destule mijloace de traiu potrivit cu demnitatea lui cea noua, Petru, un Italian, se 
strămuta, inca in cursul acestui an 1476, in Cetatea- Alba, care avea destui latini, cu 
aşezarea statornica sau in trecere, pentru negustorie. Când acest mare port al Moldovei 
ajunse in stăpânire turceasca, Petru căzu in robie sau trebui sa plece. Alţi "episcopi 
moldoveni", cari se ivesc cu numire de la Roma, pana la moartea lui Ştefan, au tot asa de 
puţin rost real intre Romani sau străinii de alta lege de pe pământul lor ca si episcopii de 
Siretiu sau cei de Argeş, a căror serie urmează si mai departe, facand ca un titular fara 
reşedinţa sa urmeze altui titular zadarnic. 



